《示高恺叔》
宋代·张侃

天秋桂子香，我舟从西来。爱君丰度好，面上无尘埃。

相逢各草草，未暇开情抱。赠君以一言，功名薄穹昊。

新春雪初晴，记水三四程。徘徊梅花树，邀我了诗情。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。